joelniklaus/EU_Wikipedias huggingface dataset:
Ο μαγικός κόσμος του Γουίνι

Ο μαγικός κόσμος του Γουίνι είναι παιδική σειρά της σειρά Buena Vista Home Entertainment με πρωταγωνιστές τον Γουίνι, το Γουρουνάκι, τον Γκαρή,  το Τίγρη, τον Λαγό και τον Γκόφερ. Η σειρά αποτελούνταν από αυτοτελή επεισόδια που το καθένα περιείχε τέσσερις ιστορίες με διάρκεια δεκαπέντε λεπτά η καθεμία και διαδραματίζεται στο Δάσος των Γαλάζιων Ονείρων. Η παραγωγή, της σειράς, ξεκίνησε το 1988 και τελείωσε το 2006.

Τα επεισόδια
Όλοι για έναν και ένας για όλους (2003)
Τα μικρά πράγματα αξίζουν πολλά (2004)
Ώρα για παιχνίδια (2003)
Η Μερα Της Μεγαλης Ανακαλυψης (2003)
Φίλοι για πάντα (2004)
Αγάπη και φιλία (2004)
Μάθε Να Μοιράζεσαι (2004)
Μεγαλώνοντας Παρέα με το Γουίνι (2004)
Μία μεγάλη μέρα της Ανακάληψης (2005)
Ο λαγός σημαδεύει το σημείο (1989)
Φίλοι, σε δράση (1988)
Το γουρουνάκι που θα είναι βασιλιάς (1988)
Γάιδαρος για μία μέρα (1988)
Οχ, μπουκάλι (1990)
Άνοιξη με το Ρω
Η Επιθυμητή Αρκούδα (1988)
Μέλι για ένα κουνέλι (1988)
Έι έι Είορ (1990)
Η Μαϊμού βλέπει και πράττει καλύτερα (1988)
Ποιό είναι το σκορ Γουίνι; (1990)
Ο καλός, ο κακός και ο Τίγρης (1991)
Το πρόβλημα της φούσκας (1989)
Πρωταπριλιάτικος Γουίνι (1990)
Τέλος καλό όλα καλά (1989)
Μπλε μπέιμπισίτινγκ (1988)
Πάρτι για τον Γουίνι (1989)
Γουρουνίσια προφητεία (1991)
Αντίο Γουίνι (1989)
Πού, πού έχει πάει το Γουρουνάκι μου; (1989)
Ψάρεμα εκτός νερού (1989)
Ο Γουίνι κάνει σκι (1990)
Φελαντάκια και Γούζελς τραγουδούν
Ένα πολύ, πολύ μεγάλο ζώο (1989)
Ένα φρούριο για ένα λαγό (1989)
Ρίγες 
Τα παπούτσια του Τίγρη (1989)
Πάνω κάτω και πιάσε τη γη
Λόξυγκας (1989)
Το καλό της κουκουβάγιας τελειώνει καλά (1991)
Φώτα (1989)
Τα τρωκτικά ήρθαν για βραδεινό (1989)
Το παζλ του Πίγκλετ 
Συννεφάκι, φύγε φύγε μακριά (1991)
Εγώ και η σκιά μου (1989)
Έλα εύκολα, εύκολος Γκόφερ (1990)
Ο λαγός σταματάει εδώ (1990)
Ο Τίγρης βασιλιάς

Ταινίες
Η μεγαλύτερη περιπέτεια
Τα μικρά πράγματα αξίζουν πολλά

Ηθοποιοί

Πηγές
Winniepedia

Τηλεοπτικές σειρές κινουμένων σχεδίων
Θεοφύλακτος Παπαθανασόπουλος

Ο Μητροπολίτης Θεοφύλακτος (γεννηθείς ως Βασίλειος Παπαθανασόπουλος, 1 Ιανουαρίου 1891 - 2 Αυγούστου 1958) ήταν Ελληνορθόδοξος Αρχιεπίσκοπος Αυστραλίας.

Βιογραφικό 
Γεννήθηκε τη 1η Ιανουαρίου 1891, ανήμερα της εορτής του Αγίου Βασιλείου, και για αυτό το λόγο βαπτίστηκε Βασίλειος. Γεννήθηκε και μεγάλωσε στον Πύργο Ηλείας, και ήταν γιος του Δημήτριου Παπαθανασόπουλου και της συζύγου του Καλλιόπης. Σπούδασε θεολογία στη Θεολογική Σχολή της Χάλκης, και έγινε μοναχός στη Μονή Σταυρονικήτα, του Αγίου Όρους. Εκάρη μοναχός στις 2 Δεκεμβρίου 1917 και έλαβε το όνομα Θεοφύλακτος, ενώ αργότερα χειροτονήθηκε ιερέας. Αφού αποφοίτησε από τη Θεολογική Σχολή του Πανεπιστημίου Αθηνών, δίδαξε στη Ριζάρειο Εκκλησιαστική Σχολή.

Το Φεβρουάριο του 1928, μετά την απομάκρυνση του Μητροπολίτη Χριστόφορου Κνήτη, ο Θεοφύλακτος εστάλη στο Σίδνεϊ ως διαχειριστής μέχρι την άφιξη του νέου επισκόπου. Διετέλεσε εφημέριος για πέντε χρόνια στο Σίδνεϊ και πέντε χρόνια στη Μελβούρνη μέχρι τη στιγμή που εξελέγη Μητροπολίτης Αυστραλίας και Νέας Ζηλανδίας στις 22 Απριλίου 1947. Χειροτονήθηκε στον πατριαρχικό ναό στις 24 Αυγούστου και διέμεινε για μικρό διάστημα στη Μονή Σταυρονικήτα του Αγίου Όρους. Ανέλαβε τη νέα του θέση, καταφθάνοντας στο Περθ στις 19 Απριλίου 1948. Ενθρονίστηκε στο Σίδνεϊ στις 13 Ιουνίου, παρουσία Ελλήνων, Ρώσων και Σύριων κληρικών.

Η παρουσία του στο θρόνο της Εκκλησίας της Αυστραλίας ήταν σύντομη μιας και απεβίωσε στις 2 Αυγούστου 1958, στο Νοσοκομείο Άλφρεντ, της Μελβούρνης, εξ αιτίας τραυματισμού του από τροχαίο ατύχημα, δύο μέρες πριν.

Η κηδεία του τελέστηκε από τον Αρχιεπίσκοπο Θυατείρων Αθηναγόρα στον Καθεδρικό Ναό Αγίας Σοφίας στο Σίδνεϊ. Ετάφη, στο Κοιμητήριο Μπότανι (Botany). Μέχρι τη στιγμή εκείνη ήταν ο μοναδικός Ελληνορθόδοξος επίσκοπος που είχε ταφεί στην Αυστραλασία. Πλέον βρίσκεται στο Ορθόδοξο τμήμα του Κοιμητηρίου Ρούκγουντ (Rookwood), όπου υπάρχουν τάφοι κληρικών, πίσω από το ιερό του παρεκκλησίου του Αγίου Αθανασίου.

Το Φεβρουάριο του 1959, ο Ιεζεκιήλ Τσουκαλάς εξελέγη ως ο τέταρτος Μητροπολίτης Αυστραλίας και Νέας Ζηλανδίας.

Παραπομπές 

Έλληνες ιεράρχες
Έλληνες κληρικοί
Θεοφυλακτος
Απόφοιτοι Θεολογικής Σχολής Χάλκης
Απόφοιτοι Εθνικού και Καποδιστριακού Πανεπιστημίου Αθηνών
Επίσκοποι του 20ού αιώνα
Χαράλαμπος Ερμείδης

Ο Χαράλαμπος Ερμείδης (και Χάρης Ερμείδης, 1914 - 24 Ιουλίου 1997), του Παναγιώτη, ήταν Έλληνας γιατρός και πολιτικός. Υπηρέτησε ως βουλευτής Θεσσαλονίκης.

Σπουδές και ιατρική 
Γεννήθηκε στην Κερασούντα του Πόντου και έπειτα από τη Μικρασιατική Καταστροφή εγκαταστάθηκε στη Θεσσαλονίκη. Σπούδασε στην Οδοντιατρική Σχολή της Θεσσαλονίκης και εργάστηκε ως οδοντίατρος.

Πολιτική σταδιοδρομία 
Διατέλεσε νομαρχιακός σύμβουλος το 1955-57 και εξελέγη βουλευτής Θεσσαλονίκης με την ΕΡΕ το 1961,  1963 και 1964 και Β΄ Θεσσαλονίκης με τη Νέα Δημοκρατία το 1974.

Οικογένεια 
Ήταν παντρεμένος με την Ασπασία Χαΐσογλου και απέκτησαν 2 παιδιά, έναν γιο και μία κόρη.

Παραπομπές 

Βουλευτές Θεσσαλονίκης
Βουλευτές Β΄ Θεσσαλονίκης
Βουλευτές εκλεγμένοι με την ΕΡΕ
Βουλευτές εκλεγμένοι με τη Νέα Δημοκρατία
Στόλος Αρκαδίας

Ο Στόλος είναι χωριό του νομού Αρκαδίας και υπάγεται στο Δήμο Βόρειας Κυνουρίας. Έδρα του χωριού είναι το Άστρος. Ο Στόλος έχει υψόμετρο 441 μέτρα. Ιδρυτής του χωριού ήταν ο Στρατηγός Γιαννίτσιος του Θεοδόση που σκοτώθηκε στη Μάχη των Δολιανών το Μάιο του 1821. Το χωριό βρίσκεται 2 χιλιόμετρα από τον  επαρχιακό δρόμο Τρίπολης- Άστρους.

Δημογραφική εξέλιξη

Παραπομπές 

Δήμος Βόρειας Κυνουρίας
Στολος
Θωμάς Κώττας

Ο Θωμάς Κώττας (Πτολεμαΐδα, 27 Απριλίου 1996) είναι Έλληνας επαγγελματίας καλαθοσφαιριστής, ο οποίος αγωνίζεται ως σέντερ για τον Α.Σ. Καρδίτσας.

Σταδιοδρομία
Ο Κώττας έκανε τα πρώτα του μπασκετικά βήματα στις ομάδες παίδων και εφήβων του Α.Π.Σ Αίαντα Αμυνταίου, απ' όπου και κατάγεται. Το καλοκαίρι του 2011 μετακινήθηκε στην ομάδα παίδων του ΠΑΟΚ, ενώ υπέγραψε το πρώτο επαγγελματικό συμβόλαιο του με την ομάδα ανδρών του ΠΑΟΚ το 2013, από όπου έμεινε ελεύθερος το 2016. 

Τον Ιούλιο του 2016, υπέγραψε συμβόλαιο με τον Α.Γ.Ο. Ρεθύμνου.

Το καλοκαίρι του 2018, υπέγραψε στον Χολαργό. Ολοκλήρωσε την σεζόν 2018-19, αγωνιζόμενος σε 28 ματς πρωταθλήματος, με μέσο όρο 3.6 πόντους και 2.6 ριμπάουντ ανά αγώνα.

Στις 3 Αυγούστου 2019, ανακοινώθηκε από τον Ιωνικό Νίκαιας.  Τη σεζόν 2019-20 είχε 3.8 πόντους και 2.44 ριμπάουντ κατά μέσο όρο.

Στις 27 Αυγούστου 2020, έκλεισε στην Λάρισα μέχρι το 2021. Τη σεζόν 2020-21, μέτρησε σε 21 παιχνίδια στο Πρωτάθλημα Ελλάδας 3.4 πόντους, με 3.1 ριμπάουντ σε 11 λεπτά συμμετοχής κατά μέσο όρο. 

Τον Ιούλιο του 2021, συμφώνησε με τον Άρη Θεσσαλονίκης. Σε 24 αγώνες στο Πρωτάθλημα Ελλάδας τη σεζόν 2021-22, είχε 2.6 πόντους, 2.3 ριμπάουντ σε 9 λεπτά συμμετοχής κατά μέσο όρο.

Στις 29 Αυγούστου 2022, ανακοινώθηκε από τον Α.Σ. Καρδίτσας.

Στατιστικά

Εθνική Ομάδα
Ο Κώττας έχει υπάρξει μέλος όλων των ελληνικών εθνικών ομάδων καλαθοσφαίρισης. Ως μέλος των εθνικών ομάδων έχει πάρει μέρος σε διάφορες διοργανώσεις όπως Ευρωπαϊκό Πρωτάθλημα Καλαθοσφαίρισης Ανδρών Κ-16 2012, Ευρωπαϊκό Πρωτάθλημα Καλαθοσφαίρισης Ανδρών Κ-18 2014, Παγκόσμιο Πρωτάθλημα Καλαθοσφαίρισης Ανδρών Κ-19 2015, Ευρωπαϊκό Πρωτάθλημα Καλαθοσφαίρισης Ανδρών Κ-20 2015. Επίσης, αγωνίστηκε στο Ευρωπαϊκό Πρωτάθλημα Καλαθοσφαίρισης Ανδρών Β΄Κατηγορίας Κ-20 2016, όπου κέρδισε το χάλκινο μετάλλιο. Συνολικά με την εθνική νέων ανδρών έχει 24 συμμετοχές με 178 πόντους (μ.ο: 7,42) και με την εθνική εφήβων έχει 32 συμμετοχές με 123 πόντου (μ.ο: 3,84)

Στατιστικά

Διακρίσεις 

 2x Ελληνικό All-Star Game Νέων: (2014, 2018)

Παραπομπές

Εξωτερικοί σύνδεσμοι
 Θωμάς Κώττας -- Eurocupbasketball.com
 Θωμάς Κώττας -- FIBA.com
 Θωμάς Κώττας -- FIBAEurope.com
 Θωμάς Κώττας -- Esake.gr 
 Θωμάς Κώττας -- Eurobasket.com

Έλληνες καλαθοσφαιριστές
Σέντερ
Πάουερ φόργουορντ
Καλαθοσφαιριστές ΠΑΟΚ
Καλαθοσφαιριστές Ρεθύμνου
Καλαθοσφαιριστές Α.Ε. Χολαργού
Καλαθοσφαιριστές Ιωνικού Νίκαιας
Καλαθοσφαιριστές Α1 Εθνικής Ελλάδας
Sony Xperia E4

Το Sony Xperia E4 είναι οικονομικό κινητό τηλέφωνο από την Sony που κυκλοφόρησε τον Μάρτιο του 2015.

Ως μητρικό του λειτουργικό είναι το Android 4.4.4. Έχει μπροστινή κάμερα 2 metgapixel και η πίσω κάμερα έχει ανάλυση 5 megapixel. Η οθόνη του έχει διαγώνιο 5 ιντσών, διαθέτει τετραπύρηνο επεξεργαστή και Dual SIM. Βγαίνει σε χρώματα άσπρο και μαύρο. Κατασκευάζεται στην Κίνα.

Εξωτερικοί σύνδεσμοι
Sony Mobile|Επίσημη ιστοσελίδα

Έξυπνα τηλέφωνα
Προϊόντα της Sony
Καταστροφή του Χίντενμπουργκ

Ως Καταστροφή του Χίντενμπουργκ αναφέρεται η συντριβή του γερμανικού επιβατικού αερόπλοιου LZ 129 Hindenburg, η οποία έλαβε χώρα στις 6 Μαΐου 1937. Κατά την προσπάθεια του σκάφους να αγκυροβολήσει στον Αεροναυπηγικό Σταθμό του Λέικχερστ, στο Νιου Τζέρσεϊ, ξέσπασε πυρκαγιά στο πίσω μέρος του, με αποτέλεσμα 36 άνθρωποι να χάσουν τη ζωή τους.

Το χρονικό του ταξιδιού 
Το LZ 129 Hindenburg απογειώθηκε από τη Φρανκφούρτη στις 3 Μαΐου, για το πρώτο του ταξίδι για το 1937. Το προηγούμενο έτος είχε πραγματοποιήσει αισίως 10 υπερατλαντικά ταξίδια, μεταφέροντας στο σύνολο 1.002 επιβάτες. Ο προορισμός του σκάφους ήταν το Νιου Τζέρσεϊ, όπου υπολογιζόταν να φτάσει τα ξημερώματα της 6ης Μαΐου. Πλησιάζοντας στο Λέικχερστ, ο Καπετάνιος του Χίντενμπουργκ πληροφορήθηκε για επικείμενη κακοκαιρία και γι'αυτό αποφάσισε να αναβάλει την προσγείωση, μέχρι ο καιρός να καλυτερέψει. Κατά τις 18:00 ξεκίνησε δυνατή βροχή, η οποία σταμάτησε ένα τέταρτο αργότερα. Το Κέντρο Ελέγχου του Σταθμού ενημέρωσε τον Καπετάνιο πως οι καιρικές συνθήκες ήταν πια κατάλληλες για προσγείωση, ωστόσο το σκάφος είχε απομακρυνθεί αρκετά. Στις 19:10, το αερόπλοιο έφτασε ξανά στον Σταθμό και ξεκίνησαν οι διαδικασίες για την προσγείωση και 10 λεπτά μετά, βρισκόταν 90 μέτρα πάνω από το έδαφος. Λίγο αργότερα (19:25), παρατηρήθηκε μια φλόγα στο πίσω μέρος του αεροσκάφους, η οποία εξαπλώθηκε σε όλη την επιφάνειά του μέσα σε 34 δευτερόλεπτα. Κάποιοι επιβαίνοντες, μην έχοντας χρόνο να αντιδράσουν διαφορετικά, πήδηξαν, όμως οι περισσότεροι που το έκαναν δεν επέζησαν. Άλλοι εγκλωβίστηκαν εντός του σκάφους από έπιπλα και λιπόθυμους από τον καπνό συνεπιβάτες τους, ενώ μια μικρή μερίδα επιβατών που περίμενε μέχρι το αερόπλοιο να φτάσει πολύ κοντά στο έδαφος για να πηδήξει, σώθηκε. Επιζώντες βρέθηκαν και στα συντρίμμια του Χίντενμπουργκ.

Απολογισμός
Στο Χίντενμπουργκ επέβαιναν συνολικά 97 επιβαίνοντες (36 επιβάτες και 61 μέλη του πληρώματος), εκ των οποίων σκοτώθηκαν οι 35 (13 επιβάτες και 22 μέλη του πληρώματος). Στα θύματα προστέθηκε κι ένας εργαζόμενος του Σταθμού, ο οποίος βρισκόταν στο έδαφος, ανεβάζοντας το σύνολο των νεκρών στους 36. Η Καταστροφή του Χίντενμπουργκ έλαβε μεγάλη κάλυψη από τα μέσα της εποχής, και σηματοδότησε το τέλος της λεγόμενης «εποχής των αερόπλοιων». Μετά από έρευνα που έγινε στο Αεροναυπηγικό Ινστιτούτο του Σαν Αντόνιο, επιβεβαιώθηκε η θεωρία της διαρροής υδρογόνου που προκλήθηκε από στατικό ηλεκτρισμό, καταρρίπτοντας έτσι τις υπόλοιπες υποθέσεις, συμπεριλαμβανομένης της άποψης ότι επρόκειτο για τρομοκρατική ενέργεια.

Παραπομπές

Χιντε
Ντάβιντ Στορλ

Ο Ντάβιντ Στορλ (γερμανικά: David Storl), γεννημένος στις 27 Ιουλίου 1990, είναι Γερμανός αθλητής της σφαιροβολίας. 

Ήταν τρεις φορές πρωταθλητής Ευρώπης και δύο φορές παγκόσμιος πρωταθλητής στον ανοιχτό στίβο και μια φορά πρωταθλητής Ευρώπης στον κλειστό στίβο. Επίσης ήταν αργυρός ολυμπιονίκης το 2012.

Βιογραφικό
Ο Ντάβιντ Στορλ γεννήθηκε στις 27 Ιουνίου 1990 στο Ρόχλιτς, στη Γερμανία. Αρχικά ασχολήθηκε με το δέκαθλο όμως μετά το θάνατο του προπονητή του το 2006 ασχολήθηκε αποκλειστικά με τη σφαιροβολία και το δίσκο.

Το 2007 ήταν πρώτος, στην σφαιροβολία, στο Παγκόσμιο Πρωτάθλημα Νέων κάτω των 18 ετών (World Youth Championships in Athletics). Την επόμενη χρονιά ήταν και πάλι πρώτος, στο Παγκόσμιο Πρωτάθλημα Νέων κάτω των 20 ετών (IAAF World U20 Championships in Athletics).

Το 2009 ήταν ο πρώτος σφαιροβόλος στην κατηγορία των νέων κάτω των 20 ετών, που πέρασε τα 22μ., πετυχαίνοντας δύο φορές ρεκόρ, στο Μάνχαϊμ, στην κατηγορία αυτή (πρώτα έριξε 22μ. και 18 εκ. και στη συνέχεια 22μ. και 34 εκ.). Την ίδια χρονιά ήταν και πρωταθλητής Ευρώπης σ’ αυτή την κατηγορία.

Το 2011 κέρδισε το χρυσό μετάλλιο στο Πανευρωπαϊκό Πρωτάθλημα κάτω των 23 ετών, που διεξήχθη στην Οστράβα. Την ίδια χρονιά κέρδισε τα πρώτα του μετάλλια στη σφαιροβολία στους άνδρες: ήταν πρώτος στο Παγκόσμιο Πρωτάθλημα Ανοιχτού Στίβου, στο Νταεγού (21μ. και 78 εκ.) και δεύτερος στο Πανευρωπαϊκό Πρωτάθλημα Κλειστού Στίβου, στο Παρίσι (20μ. και 75 εκ.). 

Το 2012, στο Ελσίνκι, ήταν πρωταθλητής Ευρώπης στον ανοιχτό στίβο, με βολή στα 21μ. και 58 εκ., και δεύτερος στο Παγκόσμιο Πρωτάθλημα Κλειστού Στίβου, στην Κωνσταντινούπολη, με βολή στα 21μ. και 88 εκ. Επίσης κέρδισε το ασημένιο μετάλλιο στους Ολυμπιακούς Αγώνες του Λονδίνου, ρίχνοντας 21μ. και 86 εκ.

Το 2013 κέρδισε το χρυσό μετάλλιο, στο Παγκόσμιο Πρωτάθλημα Ανοιχτού Στίβου, στην Μόσχα, με βολή στα 21μ. και 73 εκ. Την επόμενη χρονιά κέρδισε το χρυσό μετάλλιο, στο Πανευρωπαϊκό Πρωτάθλημα Ανοιχτού Στίβου, στη Ζυρίχη, με βολή στα 21μ. και 41 εκ. και ήταν δεύτερος στο Παγκόσμιο Πρωτάθλημα Κλειστού Στίβου, στο Σόποτ.

Το 2015 ήταν και πάλι πρώτος στον κλειστό στίβο, αυτή τη φορά στο Πανευρωπαϊκό Πρωτάθλημα στην Πράγα. Την ίδια χρονιά κέρδισε και το ασημένιο μετάλλιο, στο Παγκόσμιο Πρωτάθλημα Ανοιχτού Στίβου, στο Πεκίνο.
 
Το 2016 ήταν πρωταθλητής Ευρώπης στον ανοιχτό στίβο στο Άμστερνταμ, με βολή 21μ. και 31 εκ. ενώ την επόμενη χρονιά ήταν τρίτος στο Πανευρωπαϊκό Πρωτάθλημα Κλειστού Στίβου, που διεξήχθη στο Βελιγράδι. 

Το 2018 κέρδισε το ασημένιο μετάλλιο στο Παγκόσμιο Πρωτάθλημα Κλειστού Στίβου, στο Μπέρμιγχαμ και το χάλκινο μετάλλιο στο Πανευρωπαϊκό Πρωτάθλημα στο Βερολίνο.

Παραπομπές

Εξωτερικοί σύνδεσμοι

 David Storl, προφίλ στον ιστότοπο της IAAF.

Γερμανοί αθλητές του στίβου
Σφαιροβόλοι
Γερμανοί Ολυμπιονίκες
Κάτοχοι μεταλλίων του Ευρωπαϊκού Πρωταθλήματος Στίβου
Κάτοχοι μεταλλίων του Ευρωπαϊκού Πρωταθλήματος Κλειστού Στίβου
Αργυροί Ολυμπιονίκες του στίβου
Κιέλτσε

To Κίελτσε (πολωνικά: Kielce) είναι πόλη στην νότια κεντρική Πολωνία, πρωτεύουσα του βοϊβοδάτου Σβιετοκρίσκιε. Τον Ιούνιο του 2019 είχε 195.774 κατοίκους. Η πόλη είναι κτισμένη στο κέντρο των ορών Σβιετοκρίσκιε (όρη του Αγίου Σταυρού), στο βόρειο τμήμα της ιστορικής πολωνικής επαρχίας της Ελάσσονος Πολωνίας.

Οι απαρχές της πόλης είναι άγνωστες, αλλά θεωρείται ότι τον 11ο αιώνα υπήρχε ήδη ένας εμπορικός οικισμός, κοντά σε οχυρωμένο οικισμό. Η πρώτη εκκλησία στο Κίελτσε ανεγέρθη τον 10ο αιώνα. Στο τέλος του 11ου ή στις αρχές του 12ου αιώνα, η περιοχή πέρασε στην κατοχή των επισκόπων της Κρακοβίας, και αργότερα οχυρώθηκε. Το Κίελτσε έλαβε δικαιώματα του Μαγδεβούργου το 1364. Το 16ο αιώνα κατασκευάστηκε στην πλατεία της αγοράς το δημαρχείο. Τον 16ο και τον 17ο αιώνα, αυξήθηκε η εξόρυξη σιδήρου και άλλων μετάλλων στα χωριά γύρω από το Κίελτσε, με αποτέλεσμα την ανάπτυξη της πόλης. Το 1637-1642 κατασκευάστηκε από τον επίσκοπο Κρακοβίας ανάκτορο στο Κίελτσε. Η περίοδος ευημερίας της πόλης σταμάτησε το 1655, με την σουηδική εισβολή, όταν οι Σουηδοί έκαψαν την πόλη. Το Κίελτσε οικοδομήθηκε ξανά το 18ο αιώνα. Στο τέλος του 18ου αιώνα άρχισε η εξόρυξη ασβεστόλιθου.

Μετά τον τρίτο διαμελισμό της Πολωνίας, το Κίελτσε πέρασε στην κατοχή της Αυστριακής Αυτοκρατορίας. Μετά το 1815 πέρασε στην κατοχή της Ρωσικής Αυτοκρατορίας. Το 1816 εγκαθιδρύθηκε στην πόλη Μεταλλευτική Ακαδημία. Η πόλη συμμετείχε στη Νοεμβριανή Εξέγερση το 1830. Το 1885, η πόλη συνδέθηκε με το σιδηροδρομικό δίκτυο και βιομηχανοποιήθηκε. Μετά τον Α΄ Παγκόσμιο Πόλεμο, η πόλη βρέθηκε στη Πολωνία και ανήκε στη κεντρική βιομηχανική περιοχή. Κατά τη διάρκεια του Β΄ Παγκόσμιου Πόλεμου, οι Γερμανοί δημιούργησαν στην πόλη γκέτο, όπου ζούσαν περίπου 27.000 Εβραίοι, μέχρι που στάλθηκαν στο στρατόπεδο εξόντωσης Τρεμπλίνκα τον Αύγουστο του 1942. Μετά τον Β΄ παγκόσμιο πόλεμο, η ανάπτυξη της πόλης συνεχίστηκε και παρέμεινε επαρχιακή πρωτεύουσα. Το 1965 ιδρύθηκε στην πόλη το Πολυτεχνείο του Κίελτσε και το 1969 το πανεπιστήμιο Γιαν Κοτσανόβσκι.

Παραπομπές

Εξωτερικοί σύνδεσμοι 

 Επίσημη ιστοσελίδα

Πόλεις της Πολωνίας
Πόλεις του Βοεβοδάτου Τιμίου Σταυρού
Θύελλα Δρομολαξιάς

Το Αθλητικό Σωματείο Θύελλα Δρομολαξιάς ηταν κυπριακός αθλητικός σύλλογος με έδρα τη Δρομολαξιά. Ιδρύθηκε το 1959. Το σωματείο διατηρούσε ποδοσφαιρική ομάδα και ομάδα ποδοσφαίρου σάλας, τα οποία πλέον είναι ανενεργά.

Ιστορία 
Η ποδοσφαιρική ομάδα του σωματείου συμμετείχε στις διοργανώσεις της Επαρχιακής Ποδοσφαιρικής Ένωσης Λάρνακας (ΕΠΕΛ), της οποίας υπήρξε ιδρυτικό μέλος. Το 2006 κατέκτησε το Κύπελλο Κυπελλούχων ΣΤΟΚ. Ακολούθως, συμμετείχε στο πρωτάθλημα ένταξης ΣΤΟΚ, μέσα από το οποίο εξασφάλισε τη συμμετοχή της στο πρωτάθλημα Δ΄ κατηγορία ποδοσφαίρου ανδρών Κύπρου 2006-07. Μετά την 10η αγωνιστική αποχώρησε λόγω οικονομικών προβλημάτων.

Το σωματείο δημιούργησε και ομάδα ποδοσφαίρου σάλας η οποία συμμετείχε στο Πρωτάθλημα Ποδοσφαίρου Σάλας Γ΄ κατηγορίας 2012-13 τερματίζοντας στην 7η θέση.

Τίτλοι 
Κύπελλο Κυπελλούχων ΣΤΟΚ (1): 2006

Δείτε επίσης  
Ποδόσφαιρο στην Κύπρο

Παραπομπές

Εξωτερικοί σύνδεσμοι 

 Προφίλ στην ιστοσελίδα της Κυπριακής Ομοσπονδίας Ποδοσφαίρου

Αθλητικοί σύλλογοι Επαρχίας Λάρνακας
Ανενεργές ποδοσφαιρικές ομάδες Κύπρου (ανδρών)
Ιδρύσεις ποδοσφαιρικών ομάδων το 1959
Κυπριακές ομάδες ποδοσφαίρου σάλας
Δρομολαξιά
Ευστράτιος Ν. Αθανασάκος

Ο Ευστράτιος Αθανασάκος του Νικολάου και της Παναγιώτας (1901 - 1992) ήταν Έλληνας αντιστασιακός και πολιτικός .

Βιογραφία 
Γεννήθηκε στην Άρνα Λακωνίας το 1901.  Σπούδασε νομικά στο Πανεπιστήμιο Αθηνών και εργάστηκε ως συμβολαιογράφος.  Εξελέγη βουλευτής με την ΕΡΕ το 1956 στην περιφέρεια Θεσπρωτίας-Ιωαννίνων, όπως και στην εκλογική περιφέρεια Θεσπρωτίας το εκλογές του 1958 με την ΕΡΕ και το 1974 με τη Νέα Δημοκρατία. Στην τελευταία του εκλογή ως βουλευτή το 1974, συγκέντρωσε 7.435 ψήφους. 

Ήταν ιδρυτικό μέλος της Ενώσεως τέως Βουλευτών Ευρωβουλευτών.

Πριν πεθάνει, αναγνωρίστηκε ως αντιστασιακός (1990).

Παραπομπές 

Έλληνες Αντιστασιακοί
Βουλευτές εκλεγμένοι με την ΕΡΕ
Βουλευτές εκλεγμένοι με τη Νέα Δημοκρατία
Βουλευτές Θεσπρωτίας
Βουλευτές Ιωαννίνων-Θεσπρωτίας
Αμφιθέα Παλαιού Φαλήρου

Η Αμφιθέα είναι συνοικία στο Παλαιό Φάληρο.

Η περιοχή εκτείνεται από την οδό Αχιλλέως μέχρι την Λεωφόρο Συγγρού και από την οδό Συνταγματάρχου Ζησιμοπούλου μέχρι την οδό Παμφυλίας. Η Αμφιθέα ονομάστηκε μάλλον έτσι λόγω της θέας που αντικρίζει κανείς σε αυτήν την περιοχή καθώς βλέπεις όλο το λεκανοπέδιο της Αττικής σε όλο του το πλάτος. Άλλες ονομασίες της περιοχής παλαιότερα ήταν Βουρλοπόταμος ή Ξηροτάγαρος. Η Αμφιθέα είναι γνωστή για τα πολυάριθμα εστιατόρια της καθώς και για το πράσινο που υπάρχει στην περιοχή κάνοντάς την να είναι ένας από τους «πνεύμονες» της Αττικής. Την περιοχή διασχίζει η Λεωφόρος Αμφιθέας η οποία έχει πάρει το όνομα της από την συνοικία. Η Λεωφόρος Αμφιθέας εκτείνεται από το ρέμα της Πικροδάφνης μέχρι την Λεωφόρο Συγγρού.

Βουρλοπόταμος  
Η ονομασία Βουρλοπόταμος που είχε η συνοικία κατά την χρονική περίοδο 1930-1960 οφείλεται στο ρέμα που διέσχιζε την περιοχή. Το ρέμα αυτό διέσχιζε την οδό Τυρταίου - Γοργοποτάμου (η ονομασία έχει προέρθει από το ρέμα) - Λ. Αμφιθέας και Αγίας Κυριακής. Το ρέμα εκβάλει στο Δέλτα Φαλήρου. Σήμερα το ρέμα δεν υπάρχει στην παλαιά μορφή καθώς πάνω σε αυτό χτίστηκαν πολυκατοικίες αλλά συνεχίζει να ρέει υπογείως.

Πλατεία Ντάβαρη 
Η πλατεία Ντάβαρη παίζει σημαντικό ρόλο στην δομή της περιοχής καθώς είναι η είσοδος της συνοικίας από την Λεωφόρο Αμφιθέας αλλά επίσης σημαντικό είναι πως γύρω από αυτήν δεσπόζει η αγορά ολόκληρης της περιοχής. Η ονομασίας της πλατείας έχει δοθεί από τον τέως Δήμαρχο Παλαιού Φαλήρου Ι. Ντάβαρη.

Σύγχρονη Μορφή, Μέσα Μεταφοράς 
Η Αμφιθέα με την πάροδο του χρόνου έχει συγχρονιστεί στις απαιτήσεις της σύγχρονης ζωής γι' αυτό μπορεί να παρατηρήσει κανείς πολυάριθμες πολυκατοικίες, σχολεία και χώρους αναψυχής. Η περιοχή έχει εύκολη πρόσβαση στα μέσα μεταφοράς καθώς από το 2004 το Τράμ διασχίζει την περιοχή, ενώ και αρκετές λεωφορειακές γραμμές περνούν από εκεί.

Παραπομπές 

Συνοικίες Δήμου Παλαιού Φαλήρου
Αλεξάντερ Στάινμετς

Ο Αλεξλαντερ Στάινμετς (1879-1973) ήταν Γερμανός φιλόλογος, νεοελληνιστής και φιλέλληνας.

Βίος
Ο Αλεξάντερ Στάινμετς γεννήθηκε στις 6 Δεκεμβρίου 1879.Φοίτησε στο ανθρωπιστικό γυμνάσιο της Ιένας. Εξ αφορμής των γεγονότων στην Κρητική Επανάσταση του1895-1898 και του ελληνοτουρκικού πολέμου του 1897 ο Στάινμετς άρχισε να ασχολείται με τη νέα Ελλάδα.Σπούδασε στο Μόναχο. Το 1902 ήλθε στην Ελλάδα, διακόπτωντας τις σπουδές του και διδάσκοντας γερμανικά για λόγους βιοπορισμού σε παιδιά εύπορων οικογενειών στην Αθήνα. Το 1911 παντρέυεται μια Ελληνίδα με την οποία αποκτά μια κόρη.Το 1913 μέχρι το 1916 εργάζεται στη Σύρο διδάσκοντας γερμανικά στην εκεί εμπορικη σχολή.Το 1913 και για τέσσερα έτη διδάσκει στο Ηράκλειο της Κρήτης στην εκεί εμπορική σχολή Στα 1918 υπηρετεί στα αλβανομακεδονικά σύνορα ενώ μετά το 1918 μένει αναγκαστικά στρατευμένος στο Βερολίνο.Μετά το 1920 εργάζεται στον Νουμά στέλνοντας από το Βερολίνο ανταποκρίσεις λογοτεχνικού και κοινωνικοπολιτικού περιεχομένου. Η συνεργασία του αυτή μαρτυρεί τοδημοτικιστικό του πνεύμα Εκπόνησε διδακτορική διατριβή με θέμα Έρευνες στα κλέφτικα τραγούδια. Το 1939 εξέδωσε ένα διάγραμμα για τη σύγχρονη ελληνική λογοτεχνία. Πέθανε στις 28 Μαΐου 1973.Στον μεσοπόλεμο εργάζεται ως γραμματέας στο ελληνικό προξενείο του Μονάχου. Το 1939 βρίσκεται στην Καβάλα ως διευθυντής του εκείγερμανικού σχολείου ενώ με το ξέσπασματου πολέμου φεύγει από την Ελλάδα. Το 1942-1944 επιστρέφει και εργάζεται ως διευθυντής της γερμανικής μέσης σχολής στην Αθήνα. Αργότερα επιστρέφει οριστικά στην πατρίδα του.Το 1965 η Ελληνική Πολιτεία του απένειμε τον Μεγαλόσταυρο του Φοίνικα.
Συνέβαλε σημαντικά στην προώθηση της ελληνικής λογοτεχνίας στο γερμανόφωνο κοινό. Μετέφρασε στα γερμανικα το 1952 το Βίος και πολιτεία του Αλέξη Ζορμπά του Νίκου Καζαντζάκη.Επίσης μετέφρασε την Κερένια κούκλα του Κωνσταντίνου Χρηστομάνου,ενώ συνέταξε μελέτη και για τον Κωστή Παλαμά

Παραπομπές

Πηγές
Ανώνυμου, «Alexander Steinmetz (1879-1973)», Ελληνικά, τομ.26 (1973), σελ.386
Φώτιος Δημητρακόπουλος, «Βιβλία νεοελλήνων λογοτεχνών με αφιερώσεις στον Alexander Steinmetz αποκείμενα στο Ινστιτούτο Βυζαντινολογίας και Νεοελληνικής Φιλολογίας του Πανεπιστημίου του Μονάχου», Επιστημονική Επετηρίς της Φιλοσοφικής Σχολής Αθξηνών, τομ.36(2004-2005), σελ.19-87
Εμμανουήλ Κριαράς, «Αλέξανδρος Στάινμετς: Ένας ξεχασμένος νεοελληνιστής», Νέα Εστία, (Νοέμβριος 2001), τομ.150, τχ.1739, σελ.647-654

Γερμανοί φιλόλογοι
Γερμανοί φιλέλληνες
Μεγαλόσταυρος του Τάγματος του Φοίνικα
Made in Heaven

Made in Heaven είναι ο τίτλος του 15ου και τελευταίου στούντιο άλμπουμ του βρετανικού ροκ συγκροτήματος Queen, το οποίο κυκλοφόρησε στις 6 Νοεμβρίου του 1995 μέσω της δισκογραφικής εταιρείας "Parlophone" στην Ευρώπη, και μέσω της "Hollywood" στις Ηνωμένες Πολιτείες.

Ιστορία του άλμπουμ

Μετά το πέρας των ηχογραφήσεων του "Innuendo" το Νοέμβριο του 1990, το συγκρότημα επέστρεψε στο στούντιο για να ηχογραφήσει κάποια ακόμη κομμάτια που θα χρησιμοποιούνταν σαν b-side των σινγκλ τους. Παρ' όλα αυτά, η ποιότητα του νέου υλικού ώθησε τους Queen στην απόφαση της ηχογράφησης ενός νέου δίσκου, με τις ηχογραφήσεις να ξεκινούν κατά το πρώτο μισό του 1991 στο Μοντρέ της Ελβετίας. Τα τραγούδια "Mother Love", "You Don't Fool Me" και "A Winter's Tale" προήλθαν από τις συγκεκριμένες ηχογραφήσεις, αφού το συγκρότημα μπορούσε να δουλεύει μόνο δύο ή τρεις ημέρες ανά εβδομάδα, λόγω της φθίνουσας υγείας του Φρέντι Μέρκιουρι. Σύμφωνα με τον παραγωγό Ντέιβιντ Ρίτσαρντς, ο Μέρκιουρι ηχογράφησε για τελευταία φορά στις 22 Μαΐου 1991.

Μετά τον θάνατο του τραγουδιστή στις 24 Νοεμβρίου 1991, τα εναπομείναντα μέλη του συγκροτήματος αποφάσισαν να διαλύσουν το συγκρότημα, ορίζοντας την τιμητική συναυλία προς τον Μέρκιουρι για την άνοιξη του 1992. Μετά την συγκεκριμένη εμφάνιση, οι Μέι και Τέιλορ συνέχισαν με τις προσωπικές τους καριέρες μέχρι τις αρχές του 1995, όταν ήλθαν στην επιφάνεια παλιότερες ηχογραφήσεις, όπως το "It's A Beautiful Day" από τον Απρίλιο του 1980, το "Let Me Live" από το 1983, το "Heaven For Everyone" από το 1987, κ.α..

Το υλικό επανηχογραφήθηκε και ο δίσκος κυκλοφόρησε στις αρχές Νοεμβρίου του 1995, πραγματοποιώντας τις δεύτερες μεγαλύτερες πωλήσεις της χρονιάς πίσω από το "Anthology 1" των Beatles. Το "Made in Heaven" ανέβηκε στην κορυφή των βρετανικών τσαρτ και τα πέντε σινγκλ του ανέβηκαν στο Top-20, με το "Heaven For Everyone" να σκαρφαλώνει στο # 2, το "A Winter's Tale" στο # 6, το "Too Much Love Will Kill You" στο # 15, το "Let Me Live" στο # 9 και το "You Don't Fool Me" στο # 17. Ο δίσκος έχει βραβευθεί ως τετραπλά πλατινένιος στην πατρίδα του συγκροτήματος, ως χρυσός στις Ηνωμένες Πολιτείες, πλατινένιος στην Ιαπωνία και τριπλά πλατινένιος στην Γερμανία, ενώ έχει λάβει βραβεύσεις σε περισσότερες από δέκα χώρες.Το άλμπουμ ήταν πολύ επιτυχές, πουλώντας 5 εκατομμύρια στην Ευρώπη και πάνω από 20 εκατομμύρια παγκοσμίως.

Τραγούδια του δίσκου

Θέσεις τσαρτ

Βραβεία

Οι μουσικοί των Queen
Οι μουσικοί οι οποίοι ηχογράφησαν το "Made in Heaven" ήταν οι εξής:

 Φρέντι Μέρκιουρι - φωνητικά, πιάνο, πλήκτρα
 Μπράιαν Μέι - κιθάρα, φωνητικά, πλήκτρα, πιάνο
 Τζον Ντίκον - μπάσο, κιθάρα, πλήκτρα
 Ρότζερ Τέιλορ - τύμπανα, φωνητικά, κρουστά, πλήκτρα

Γκεστ συμμετοχές
 Ρεμπέκα Λέι-Γουάιτ - φωνητικά
 Γκάρι Μάρτιν - φωνητικά
 Κάθριν Πόρτερ - φωνητικά
 Μίριαμ Στόκλεϊ - φωνητικά
 Ντέιβιντ Ρίτσαρντς - πλήκτρα

Παραπομπές

Πηγές
 Made in Heaven - Queen | Songs, Reviews, Credits | AllMusic
 Made In Heaven Review | Queen | Compact Discs
 Made In Heaven (Queen album) - Queenpedia.com

Δισκογραφία των Queen
Άλμπουμ του 1995
Γδύσου και μη μιλάς

Η κινηματογραφική ταινία Γδύσου και μη μιλάς είναι κωμωδία γυρισμένη το 1980, σε συμπαραγωγή Ιταλίας και Γαλλίας, και έχει διάρκεια 108 λεπτά. (Πρωτότυπος Ιταλικός τίτλος: SONO FOTOGENICO).

Υπόθεση
Ο Antonio (Renato Pozzetto) ζει στο Laveno, στις όχθες της λίμνης Maggiore, και στη ζωή του έχει ένα πάθος: το σινεμά. Μεγάλη του φιλοδοξία είναι να γίνει ηθοποιός, όπως τα είδωλά του που παρακολουθεί ανελλιπώς στη μεγάλη οθόνη. Αποφασίζει να κάνει το μεγάλο βήμα και να πάει  στη Ρώμη, όπου ερωτεύεται μια καλλονή, την Cinzia (Έντβιτζε Φένεκ), μα γρήγορα διαπιστώνει ότι ο κόσμος του κινηματογράφου δεν είναι όπως τον είχε φανταστεί. Ο Antonio, αναζητώντας τη δόξα, θα θέσει από νωρίς ως στόχο το Hollywood, μα δεν θα αργήσει να καταλάβει πως το Laveno είναι το πιο κατάλληλο μέρος για αυτόν...

Βασικοί συντελεστές

Πρωταγωνιστούν: Renato Pozzetto, Edwige Fenech, Aldo Maccione, Julien Guiomar, Michel Galabru, Livia Ermolli
Σενάριο: Massimo Franciosa, Marco Risi, Dino Risi - Σκηνοθεσία: Dino Risi

Trivia
Στα αξιοσημείωτα της ταινίας είναι οι σύντομες εμφανίσεις, σε κάποιες σεκάνς της, μεγάλων ονομάτων του ιταλικού σινεμά. Πρόκειται για τους: Barbara Bouchet, Vittorio Gassman, Ugo Tognazzi, Mario Monicelli, κ.α.. Προφανώς ο σπουδαίος σκηνοθέτης της ταινίας αξιοποίησε τις γνωριμίες του μαζί τους, λόγω της κοινής τους πορείας στον χώρο της 7ης τέχνης. Άλλωστε η εν λόγω ταινία αποτελεί μια σάτιρα για τα τεκταινόμενα στον χώρο του ιταλικού σινεμά.

Ταινίες του 1980
Ιταλικές ταινίες
Ιταλόφωνες ταινίες
Κομέντια αλ'ιταλιάνα
Ταινίες σε σκηνοθεσία Ντίνο Ρίζι
Νεκρή φύση με Τυριά, Αμύγδαλα και Πρέτζελ

Η Νεκρή φύση με Τυριά, Αμύγδαλα και Πρέτζελ (Ολλανδικά: Stilleven met kazen, amandelen en krakelingen) είναι πίνακας ζωγραφικής που φιλοτεχνήθηκε από την Φλαμανδή ζωγράφο Κλάρα Πέιτερς, χρονολογούμενος  περίπου το 1615. Πρόκειται για έργο νεκρής φύσης, ζωγραφισμένο με λάδι σε ξύλινο πάνελ. Οι διαστάσεις του είναι 34,5 εκ. ύψος και 49,5 εκ. πλάτος. Η Κλάρα Πέιτερς έχει ενσωματώσει την υπογραφή της στη λαβή του μαχαιριού που απεικονίζεται. Ο πίνακας εκτίθεται στο μουσείο Mauritshuis στη Χάγη.

Το θέμα

Σε αυτόν τον πίνακα, εκτός από τα αντικείμενα που αναφέρονται στον τίτλο, υπάρχουν επίσης λωρίδες βουτύρου, σύκα και ένα ψωμάκι. Στο βάθος υπάρχει ένα επίχρυσο βενετσιάνικο ποτήρι. Τα αμύγδαλα και τα σύκα βρίσκονται σε ένα πιάτο κινεζικής πορσελάνης Wanli.

Αισθητική ανάλυση
Η Κλάρα Πέιτερς ειδικευόταν στις νεκρές φύσεις με όμορφα αντικείμενα, νόστιμα φρούτα και ακριβά τρόφιμα. Αυτό το είδος της νεκρής φύσης ονομάζεται banketje (μετάφραση:συμπόσιο) στα Ολλανδικά. Ο συμβολισμός αυτών των έργων ζωγραφικής δεν είναι πλήρως γνωστός. Θα μπορούσε να είναι μια ενθάρρυνση για εγκράτεια, ή μια αναφορά στο Μυστικό Δείπνο. Ή μπορεί απλά να είναι μια επίδειξη χλιδής και πλούτου. Η Πέιτερς χρησιμοποιούσε συχνά τα ίδια αντικείμενα που απεικονίζονται στον πίνακα, στις νεκρές φύσεις της.

Στην ανάκλαση της κανάτας πίσω από το τυρί, η Πέιτερς ζωγράφισε το πορτρέτο της. Ακολούθησε, με αυτόν τον τρόπο, το παράδειγμα του Φλαμανδού ζωγράφου Γιαν βαν Άικ, ο οποίος ζωγράφισε την αυτοπροσωπογραφία του το 1434 στον περίφημο πίνακα Ο Γάμος των Αρνολφίνι. Η Κλάρα Πέιτερς φιλοτέχνησε συνολικά επτά αυτοπροσωπογραφίες, συμπεριλαμβανομένης και αυτής.

Η αγορά του έργου
Ο πίνακας αποκτήθηκε από το μουσείο Mauritshuis τον Ιούνιο του 2012. Η αγοραπωλησία κατέστη δυνατή με την υποστήριξη χορηγιών του Vereniging Rembrandt, του A.M. Roeters van Lennep Fonds, του Utrechtse Rembrandt Cirkel και του Caius Fonds.

Κληρονομιά
Στις 22 Ιουνίου 2014, έγινε ένα ειδικό αφιέρωμα της τηλεοπτικής εκπομπής  Kunstuur, για το ανακαινισμένο μουσείο Mauritshuis. Η Ολλανδή υπουργός Jet Bussemaker εξήγησε γιατί ο πίνακας Νεκρή φύση με τυριά, αμύγδαλα και πρέτζελ  ήταν ο αγαπημένος της στο μουσείο.

Παραπομπές

Έργα φλαμανδικής ζωγραφικής
Franco & Ciccio: Μάγοι του Ποδοσφαίρου

Η κινηματογραφική ταινία με τίτλο Franco & Ciccio: μάγοι του ποδοσφαίρου που γυρίστηκε το 1970 είναι μια κωμωδία ιταλογαλλικής παραγωγής και έχει διάρκεια 91 λεπτά (πρωτότυπος ιταλικός τίτλος: Don Franco e don Ciccio nell'anno della contestazione).

Υπόθεση
Ο ντον Φράνκο και ο ντον Τσίτσο είναι δυο πάστορες από δύο διαφορετικές ενορίες της Σικελίας. Ο πρώτος από την εκκλησία του Αγίου Αντωνίου και ο δεύτερος από την Sacro Cuore di Gesù. Είναι δε εντελώς διαφορετικοί μεταξύ τους: ο ντον Φράνκο είναι ένας ιερέας πιο μοντέρνος, κάνει τη λειτουργία στα ιταλικά και είναι στο πλευρό των νεαρών διαδηλωτών, ενώ ο ντον Τσίτσο είναι ένας συντηρητικός ιερέας, θεωρεί ότι η λειτουργία πρέπει να γίνεται μόνο στα λατινικά και είναι φανατικός αντικομουνιστής. Μεταξύ των δύο υπάρχουν τρομερές διαφωνίες. Ο ντον Φράνκο συλλέγει υπογραφές θέλοντας να εμποδίσει έναν τοπικό επιχειρηματία να κατασκευάσει ένα ξενοδοχείο αντί για παιδική χαρά, κάτι για το οποίο και η τοπική κομουνιστική οργάνωση οργανώνει απεργίες και διαδηλώσεις. Εντωμεταξύ, πρόκειται να λάβει χώρα ένας ποδοσφαιρικός αγώνας μεταξύ των ομάδων των δύο ενοριών, και παρά τον φανατισμό που επικρατεί, ο εν λόγω αγώνας θα σταθεί η αφορμή για να λυθούν οι παρεξηγήσεις μεταξύ τους.

Βασικοί συντελεστές
Πρωταγωνιστούν: Franco Franchi, Ciccio Ingrassia, Edwige Fenech, Enio Girolami, Lino Banfi, Yvonne Sanson

Σενάριο: Marino Girolami, Amedeo Sollazzo

Σκηνοθεσία: Marino Girolami

Ταινίες του 1970
Ιταλόφωνες ταινίες
Ιταλικές ταινίες
Ιταλικές κωμικές ταινίες
Ιταλικές buddy ταινίες
Πολιτικές κωμικές ταινίες
Ταινίες σε σκηνοθεσία Μαρίνο Τζιρολάμι
Βηθεσδά (ΗΠΑ)

Η Βηθεσδά ή Μπεθέσντα είναι απογραφικά προσδιορισμένη κοινότητα στην Κομητεία Μοντγκόμερι, στο Μέριλαντ, βορειοδυτικά της πρωτεύουσας των ΗΠΑ Ουάσινγκτον. Αντλεί το όνομά της από μία τοπική εκκλησία, την Βηθεσδά (1820, ανακατασκευή 1849), η οποία πήρε το όνομά της από το βαπτιστήριο της Βηθεσδά (προβατική κολυμβήθρα), (Αραμαϊκά, ܒܝܬ ܚܣܕܐ μπεθ σημαίνει «Οίκος του Ελέους» και στα Εβραϊκά, בית חסד «μπάιτ χέσεντ» σημαίνει «Οίκος της Καλοσύνης»). Στον συγκεκριμένο οικισμό βρίσκονται οι κύριες εγκαταστάσεις των Εθνικών Ινστιτούτων Υγείας και το Εθνικό Στρατιωτικό Ιατρικό Κέντρο Γουόλτερ Ριντ, όπως και αρκετές εταιρικές και κυβερνητικές έδρες.

Η Βηθεσδά θεωρείται πλούσια κοινότητα, από τις πλέον εγγράμματες στις ΗΠΑ. Το 2014 αναφέρθηκε από το Forbes ως πρώτη στον κατάλογο των πλέον εγγράμματων μικρών πόλεων και πρώτη στον κατάλογο του Time για τις πλέον προσοδοφόρες πόλεις.

Ως μη ενσωματωμένη περιοχή η Βηθεσδά δεν έχει επίσημα σύνορα. Η Απογραφική Υπηρεσία των ΗΠΑ ορίζει την απογραφικά προσδιορισμένη κοινότητα με επίκεντρο τις συντεταγμένες . Η Η Γεωολογική Επιθεώρηση των ΗΠΑ όρισε την κοινότητα στις συντεταγμένες , διαφορετικές από εκείνες της Απογραφικής Υπηρεσίας. Σύμφωνα με εκτιμήσεις της Απογραφικής Υπηρεσίας, το 2013 η κοινότητα είχε συνολικό πληθυσμό 63.374 ατόμων.

Παραπομπές σημειώσεις

Εξωτερικοί σύνδεσμοι

 
 Greater Bethesda-Chevy Chase Chamber of Commerce 
 Bethesda Urban Partnership
 Walter Reed National Military Medical Center
 National Institutes of Health

Πόλεις του Μέριλαντ
Ροντρίγκο Μολέντο

Ο Ροντρίγκο Μοντέστο ντα Σίλβα Μολέντο (γεννήθηκε στις 27 Οκτωβρίου 1987, στο Ρίο ντε Τζανέιρο) είναι Βραζιλιάνος ποδοσφαιριστής που παίζει ως κεντρικός αμυντικός για τον Αστέρα Μαγούλας

Συλλογική καριέρα 
Γεννήθηκε στο Ρίο ντε Τζανέιρο, ξεκίνησε στις αρχές του 2008 να παίζει ποδόσφαιρο στη δεύτερη κατηγορία του Καμπεονάτο Καταρινένσε. Προσέλκυσε το ενδιαφέρον της Ουνιάο, μιας Βραζιλιάνικης ποδοσφαιρικής ομάδας από τη Ροντονόπολις, Μάτο Γκρόσο. Το καλοκαίρι του 2009, πήγε δανεικός στην πολωνική ομάδα Όντρα Βονζίσλαβ. Στο τέλος της σεζόν, επέστρεψε στη Βραζιλία για να παίξει για την Ουνιάο βοηθώντας την να κερδίσει το 2010 το Περιφερειακό πρωτάθλημα. Οι εμφανίσεις του προσέλκυσαν την Ιντερνασιονάλ σε ένα παιχνίδι για το Κύπελλο Βραζιλίας. Το 2011 υπέγραψε μαζί τους. Σκόραρε το πρώτο του γκολ για τον σύλλογο στις 7 Σεπτεμβρίου 2011, στη νίκη με 4-2 ενάντια στην Αμέρικα Μινέιρο στο Καμπεονάτο Βραζιλέιρο.

Το 2013 η Μέταλιστ απέκτησε τον Ροντρίγκο Μολέντο για R$ 20.51 εκατ. ευρώ.  Στην Ουκρανία, η αρχή ήταν συναρπαστική και ο Μολέντο άρχισε να παίζει σημαντικούς αγώνες, αλλά ένας σοβαρός τραυματισμός στο γόνατο τον κράτησε εκτός για αρκετά παιχνίδια. Στην αγωνιστική περίοδο 2013-14, ο Μολέντο ξεκίνησε στον προκριματικό γύρο του Τσάμπιονς Λιγκ εναντίον του ΠΑΟΚ. Είχε ένα ρόλο ζωτικής σημασίας για τον σύλλογο σε όλες τις διοργανώσεις. 

Μετά από έξι μήνες με την Ιντερνασιονάλ, έγινε μέλος του Παναθηναϊκού μέχρι το καλοκαίρι του 2018.
Αυτό έγινε το δεύτερο πέρασμα του σε μία ευρωπαϊκή ομάδα, μετά από τα δύο χρόνια που πέρασε στη Μέταλιστ.   Στις 19 Μαρτίου 2016, ο Βραζιλιάνος κεντρικός αμυντικός σκόραρε δύο φορές εναντίον του Ηρακλή για έναν αγώνα στην ελληνική Σούπερ Λίγκα και εξέφρασε τη χαρά του για τη νίκη της ομάδας του.

Διεθνής καριέρα 
Στις 19 Απριλίου 2013, ο Μολέντο κλήθηκε στην Εθνική Βραζιλίας με προπονητή τον Λουίς Φελίπε Σκολάρι για τον φιλικό αγώνα στις 24 Απριλίου με τη Χιλή, ως αντικαταστάτης του Ενρίκε που έπαιζε έναν αγώνα με την ομάδα του την επόμενη μέρα.

Ωστόσο, η Ποδοσφαρική Συνομοσπονδία Νοτίου Αμερικής μετέφερε το παιχνίδι της Παλμέιρας για την επόμενη εβδομάδα, επιτρέποντας στον Σκολάρι να ξανακαλέσει τον Ενρίκε, διατηρώντας παράλληλα τον Μολέντο στην αποστολή.

Τίτλοι 
 Ιντερνασιονάλ
 Ρεκόπα Σουνταμερικάνα: 2011
 Καμπεονάτο Γκάουτσο: 2012, 2013

Παραπομπές

Εξωτερικοί σύνδεσμοι 
 Ροντρίγκο Μολέντο προφίλ στο 90minut

Βραζιλιάνοι ποδοσφαιριστές
Ποδοσφαιριστές Καμπεονάτο Μπραζιλέιρο Σέριε Α
Ποδοσφαιριστές ΦΚ Μεταλίστ Χάρκιβ
Ποδοσφαιριστές Παναθηναϊκού
Ποδοσφαιριστές Σπορτ Κλαμπ Ιντερνασιονάλ
Ποδοσφαιριστές Σούπερ Λιγκ Ελλάδας
Ζευγοστάσι Καστοριάς

Το Ζευγοστάσι είναι ορεινός οικισμός σε υψόμ. 860μ.της Περιφερειακής Ενότητας Καστοριάς. Διοικητικά ανήκει στον Δήμο Άργους Ορεστικού στη Μακεδονία. Σύμφωνα με την απογραφή του 2011 είχε 6 κατοίκους. Mέχρι το 1928 ονομάζονταν Δόλιανη. Βρίσκεται στο ΝΔ τμήμα της Π.Ε. Καστοριάς κοντά στα όρια της Π.Ε. Κοζάνης. Απέχει από την πόλη της Καστοριάς περίπου 27 χλμ. Στην πρώτη επίσημη απογραφή του ελληνικού κράτους (1913) αριθμούσε  344 άτομα και μετά τον εμφύλιο πόλεμο (1946-49) καταμετρούνται το 1951 87 κάτοικοι.

Ο ναός της Κοιμήσεως της Θεοτόκου  
Το χωριό είναι ιδιαίτερα γνωστό στην ευρύτερη περιοχή με πολλές όμως αναφορές και στο διαδίκτυο για το περίτεχνο τρούλο του ναού της και τις τοιχογραφίες του. Πρόκειται για μονόχωρο σταυροειδή μεταβυζαντινό ναό. Η πρώτη τοιχογράφηση, που έχει υποστεί πολλές φθορές, μας πληροφορεί και  για το έτος κτίσης του ναού. Η μεσαία ζώνη τοιχογραφιών  του 15ου αι. καλύπτεται με αγιογραφίες μέσα σε μετάλλια. Η δεύτερη τοιχογράφηση (1749), ΑΨΜΘ καλύπτει τους τοίχους του νάρθηκα και ορισμένα χαμηλά σημεία του ναού, όπου παριστάνονται η Κοίμηση της Θεοτόκου, ο Άγιος Πέτρος κ.α. 

Στην είσοδο υπάρχει η επιγραφή:

Παραπομπές

Εξωτερικοί σύνδεσμοι 
Ναός Κοιμήσεως της Θεοτόκου - Ζευγοστάσιο

Δήμος Ορεστίδος
 Χωριά του νομού Καστοριάς
Ντιλρουμπά Σουλτάν (κόρη του Μεχμέτ Γ΄)

Η Ντιλρουμπά Σουλτάν (Οθ. Τούρκικα:ديلروبا سلطانة) (Τούρκικα: Dilruba Sultan, 1594 - 1623) ήταν κόρη του σουλτάνου Μωάμεθ Γ΄ της Οθωμανικής Αυτοκρατορίας, ετεροθαλής αδελφή του Αχμέτ Α΄, αδελφή του Μουσταφά Α΄ και θεία των σουλτάνων Οσμάν Β΄, Μουράτ Δ΄ και Ιμπραήμ Α΄.

Βιογραφία 
Η Ντιλρουμπά Σουλτάν γεννήθηκε το 1594 στην Κωνσταντινούπολη, κόρη του σουλτάνου Μωάμεθ Γ΄ και της Χαλιμέ Σουλτάν.Το πραγματικό της όνομα είναι άγνωστο, ωστόσο, αρκετές σύγχρονες πηγές υποδηλώνουν ότι το όνομά της ήταν Ντιλρουμπά ή Ντιλμπέρ. 

Ασκούσε κάποια επιρροή στα χαρέμια των αδελφών της, ειδικά κατά τη διάρκεια των τελευταίων χρόνων της βασιλείας του Αχμέτ Α΄ και κατά τη διάρκεια της βασιλείας του Μουσταφά Α΄, ο οποίος εφόσον ήταν ψυχικά άρρωστος, ήταν μια μαριονέτα που ελέγχοταν από τη μητέρα του,Χαλιμέ Σουλτάν, και τον Νταβούτ Πασά, ο οποίος ήταν παντρεμένος με την Ντιλρουμπά Σουλτάν.

Ο Αχμέτ Α΄ ήταν ετεροθαλής αδελφός της Ντιλρουμπά, καθώς είχε γεννηθεί από μία άλλη σύζυγο του πατέρα της, την Χαντάν Σουλτάν. Ο Μουσταφά Α' είχε γεννηθεί από την ίδια μητέρα με την Ντιλρουμπά, την Χαλιμέ Σουλτάν.

Από την πλευρά της μητέρα της είχε δύο αδελφούς, τον Ηγεμόνα Μαχμούτ και τον Μουσταφά Α΄. Ο Ηγεμόνας Μαχμούτ εκτελέστηκε με διαταγή του πατέρα του, Μεχμέτ Γ', εξαιτίας των ιντριγκών της γιαγιάς του ,Σαφιγιέ Σουλτάν, η οποία φοβόταν την δύναμη και το κύρος του Μαχμούτ, καθώς και την επιρροή της μητέρα του,Χαλιμέ Σουλτάν.

Ο συζυγός της Νταβούτ, έγινε Καπουντάν Πασάς (Ναύαρχος) για ένα σύντομο χρονικό διάστημα κατά τη διάρκεια της πρώτης βασιλείας του Μουσταφά Α΄ (1617-1618) και στη συνέχεια διορίστηκε Μεγάλος Βεζίρης στις 20 Μαϊου 1622 λόγω της επιρροής της μητέρας του Μουσταφά Α΄ και πεθεράς του Νταβούτ,Χαλιμέ Σουλτάν. Ωστόσο,απολύθηκε στις 13 Ιουνίου 1622 και εκτελέστηκε τον Ιανουάριο του 1623. 

Το ζευγάρι είχε δύο παιδιά, ένα γιο και μία κόρη. Ο κύριος λόγος για την εκτέλεση του, ήταν ο φόβος της Χαλιμέ για τις εξεγέρσεις που αντιμετώπιζε λόγω της εκτέλεσης του Οσμάν Β΄, ο οποίος εκτελέστηκε με απάνθρωπο τρόπο από τον Νταβούτ Πασά

Είναι ευρέως πιστευτό ότι δολοφονήθηκε με διαταγή της Κιοσέμ Σουλτάν, η οποία ήταν σύζυγος του ετεροθαλούς αδελφού της, Αχμέτ Α΄. Αυτό συνέβη διότι ήταν εχθρός της Κιοσέμ ,καθώς υποστήριζε τον αδελφό της, Μουσταφά Α΄, εναντίον του γιού της Κιοσέμ, Μουράτ Δ΄. Η Ντιλρουμπά πέθανε σε ηλικία 29 ετών το 1623 στην Κωνσταντινούπολη.

Παραπομπές

Πηγές 
 Peirce, Leslie P., The Imperial Harem: Women and Sovereignty in the Ottoman Empire, Oxford University Press, 1993, ISBN 0-19-508677-5 (paperback)
 Yavuz  Bahadıroğlu, Resimli Osmanlı Tarihi, Nesil Yayınları (Ottoman History with Illustrations, Nesil Publications), 15th Ed., 2009, ISBN 978-975-269-299-2 (Hardcover)

Πριγκίπισσες της Οθωμανικής Αυτοκρατορίας
Οθωμανοί
Αχιλλέας Καϊμακλίου (ποδόσφαιρο)

Ο Αχιλλέας Καϊμακλίου ήταν κυπριακή ποδοσφαιρική ομάδα με έδρα το Καϊμακλί, συνοικία του Δήμου Λευκωσίας. Ιδρύθηκε το 1943. Αποτελεί μέρος του αθλητικού συλλόγου Αχιλλέας Καϊμακλίου, ο οποίος διαθέτει καλαθοσφαιρικό τμήμα ενώ παλαιότερα διέθετε και πετοσφαιρικό τμήμα. Ο Αχιλλέας Καϊμακλίου έχει συμμετοχές στη Β΄ κατηγορία, στη Γ΄ κατηγορία και στη Δ΄ κατηγορία της Κύπρου. Χρώματα της ομάδας ήταν το μπλε και το άσπρο.

Ιστορία 
Ο Αχιλλέας δημιούργησε ποδοσφαιρική ομάδα από την ίδρυση του. Το ποδοσφαιρικό τμήμα ήταν το σημαντικότερο του σωματείου μέχρι την ίδρυση του καλαθοσφαιρικού. Το 1960, ο Αχιλλέας μαζί με άλλα οκτώ σωματεία της επαρχίας Λευκωσίας, ίδρυσαν την Εθνική Ποδοσφαιρική Ομοσπονδία Περιφέρειας Λευκωσίας (ΕΠΟΠΛ). Την περίοδο 1961-62 ο Αχιλλέας αναδείχθηκε πρωταθλητής της ΕΠΟΠΛ. Το 1964 ο Αχιλλέας αποφάσισε να συμμετάσχει στο πρωτάθλημα της Αθλητικής Ποδοσφαιρικής Ομοσπονδίας Εθνικόφρονων Σωματείων Προαστίων Λευκωσίας (ΑΠΟΕΣΠ). Την περίοδο 1967-68 αναδεικνύεται πρωταθλητής ΑΠΟΕΣΠ. Η ποδοσφαιρική ομάδα εντάχθηκε στην Κυπριακή Ομοσπονδία Ποδοσφαίρου (ΚΟΠ) το 1968, ως ομάδα Β΄ κατηγορίας.

Στην πρώτη συμμετοχή της στα πρωταθλήματα της ΚΟΠ, την περίοδο 1968-69 τερμάτισε στην 11η θέση του πρωταθλήματος Β΄ κατηγορίας. Την επόμενη περίοδο υποβιβάστηκε στη Γ΄ κατηγορία. Παρέμεινε στη Γ΄ κατηγορία ως την περίοδο 1978-79 που υποβιβάστηκε στα αγροτικά (τοπικά) πρωταθλήματα. Συμμετείχε στις διοργανώσεις της ΕΠΟΠΛ.

Το καλοκαίρι του 1985 η Κυπριακή Ομοσπονδία Ποδοσφαίρου (ΚΟΠ) αποφάσισε τη δημιουργία της Δ΄ κατηγορίας. Ο Αχιλλέας ήταν ανάμεσα στις ομάδες που επελέγησαν από τη ΣΤΟΚ για να συμμετάσχει στο πρώτο πρωτάθλημα της κατηγορίας και έτσι επανεντάχθηκε στις τάξεις της ΚΟΠ. Εντάχθηκε στον όμιλο Λευκωσίας-Κερύνειας. Την περίοδο 1985-86 τερμάτισε στην 11η θέση. Παρέμεινε στη Δ΄ κατηγορία έως την περίοδο 1987-88 που τερμάτισε στην τελευταία θέση του ομίλου του και υποβιβάστηκε στα αγροτικά πρωταθλήματα.

Τέλη της δεκαετίας του 1970 είχε αρχίσει η λειτουργία της καλαθοσφαιρικής ομάδας με αποτέλεσμα να αυξηθούν τα έξοδα του σωματείου, γεγονός που οδήγησε στη μετέπειτα κατάργηση του ποδοσφαιρικού τμήματος.

1 Την περίοδο 1974-75 διοργανώθηκε Ειδικό μικτό πρωτάθλημα Β΄ - Γ΄ κατηγορίας 1974-75 χωρισμένο σε δύο ομίλους και με προαιρετική συμμετοχή των ομάδων των δύο κατηγοριών. Ο Αχιλλέας συμμετείχε στον Α΄ όμιλο.
2Η Δ΄ κατηγορία ήταν χωρισμένη σε τρεις ομίλους. Ο Αχιλλέας συμμετείχε στον όμιλο Λευκωσίας-Κερύνειας.

Τίτλοι 

Πρωτάθλημα ΕΠΟΠΛ (2): 1961, 1962
Πρωτάθλημα ΑΠΟΕΣΠ (3): 1965, 1968, 1981
Κύπελλο ΑΠΟΕΣΠ (1): 1982

Παραπομπές

Βιβλιογραφία

Δείτε επίσης  
Ποδόσφαιρο στην Κύπρο

Ανενεργές ποδοσφαιρικές ομάδες Κύπρου (ανδρών)
Ιδρύσεις ποδοσφαιρικών ομάδων το 1943
Περιφέρεια Πουάνι

Η Περιφέρεια Πουάνι (Αγγλικά: Pwani Region και Σουαχίλι: Mkoa wa Pwani), είναι μια από τις 30 διοικητικές περιφέρειες της Τανζανίας. Η περιφερειακή της πρωτεύουσα είναι η πόλη Κιμπάχα (Kibaha).

Σύμφωνα με την εθνική απογραφή του 2012, η περιοχή είχε πληθυσμό 1.098.668 άτομα, ο οποίος ήταν ελαφρώς χαμηλότερος από την προ-απογραφής εκτίμηση των 1.110.917 ατόμων. Για το 2002-2012, ο μέσος ετήσιος ρυθμός αύξησης του πληθυσμού στην περιφέρεια κατά 2,2 τοις εκατό, ήταν ο έβδομος υψηλότερος στη χώρα. ήταν επίσης η 21η πιο πυκνοκατοικημένη περιφέρεια με 34 άτομα ανά τετραγωνικό χιλιόμετρο. Με επιφάνεια 32.547 τετραγωνικά χιλιόμετρα (12.566 mi²), η περιφέρεια είναι ελαφρώς μεγαλύτερη από την πολιτεία του Μέριλαντ στις Ηνωμένες Πολιτείες (32.133 τετραγωνικά χιλιόμετρα (12.407 mi²)).

Η περιφέρεια συνορεύει βόρεια με την Περιφέρεια Τάνγκα, ανατολικά με την  Περιφέρεια Νταρ ες Σαλαάμ και τον Ινδικό Ωκεανό, νότια από την Περιφέρεια Λίντι και στα δυτικά από την Περιφέρεια Μορογκόρο. Η λέξη "pwani" στα Σουαχίλι σημαίνει "ακτή".

Περιοχές (ή Επαρχίες)
Η Περιφέρεια χωρίζεται διοικητικά σε έξι Επαρχίες:

Εκπαίδευση
Τα δευτεροβάθμια σχολεία (γυμνάσια) στην Περιφέρεια Πουάνι, που λειτουργούν από το υπουργείο παιδείας περιλαμβάνουν:
 Δευτεροβάθμιο Σχολείο Κιμπάχα (Kibaha Secondary School) (Περιοχή Κιμπάχα)
 Δευτεροβάθμιο Σχολείο Κιμπίτι (Kibiti Secondary School) (Περιοχή Ρουφίτζι)
 Δευτεροβάθμιο Σχολείο Μινάκι (Minaki Secondary School) (Περιοχή Κισαράουε) — Αυτό το σχολείο ιδρύθηκε στο Κισαράουε (Kisarawe) το 1925, ως St. Andrews College. Πριν από αυτό, τα ίχνη της ιστορίας του ανατρέχουν πίσω σε μια αποστολή σχολείου Universities' Mission to Central Africa το οποίο ιδρύθηκε στο Kiungani, στην Ζανζιβάρη, το 1869.

Δείτε επίσης
 Διοικητικές υποδιαιρέσεις της Τανζανίας
Κιμπάχα

Σημειώσεις 

Παραπομπές σημειώσεων

Παραπομπές

Εξωτερικοί σύνδεσμοι
Νίκος Κοροβέσης

Ο Νίκος Κοροβέσης (Χαλκίδα, 10 Αυγούστου 1991) είναι Έλληνας επαγγελματίας ποδοσφαιριστής που αγωνίζεται στον Ο.Φ.Η., ως ακραίος μεσοεπιθετικός.

Συλλογική καριέρα 
Ο Κοροβέσης ξεκίνησε το ποδόσφαιρο από τις ακαδημίες του Πανιώνιου και το 2010 υπέγραψε επαγγελματικό συμβόλαιο στον Παναιγιάλειο. Την επόμενη χρονιά (2011-12) αγωνίστηκε στον Απόλλωνα Σμύρνης και έναν χρόνο αργότερα, το καλοκαίρι του 2012 συμφώνησε ως ελεύθερος με τον ΠΑΣ Γιάννινα, όπου παρέμεινε τρία χρόνια.

Στις 25 Ιουνίου 2015 πήρε μεταγραφή στον ΠΑΟΚ, υπογράφοντας τριετές συμβόλαιο συνεργασίας, έναντι 380 χιλιάδων ευρώ, όμως 1,5 χρόνο αργότερα, στις 31 Ιανουαρίου 2017 επέστρεψε στον ΠΑΣ Γιάννινα, ως δανεικός από τον ΠΑΟΚ, για έξι μήνες.

Το καλοκαίρι του 2017 συμφώνησε ως ελεύθερος με τον Πλατανιά για δύο χρόνια.

Από τις 12-6-2018 είναι παίχτης του ΟΦΗ μέχρι την φετινή σεζόν όπου έκλεισε συμβόλαιο ενός έτους με την ομάδα του Απόλλωνα Σμύρνης

Παραπομπές

Εξωτερικοί σύνδεσμοι 
 
 Ο Νίκος Κοροβέσης στο transfermarkt

Μέσοι ποδοσφαιριστές
Έλληνες ποδοσφαιριστές
Ποδοσφαιριστές Παναιγιάλειου
Ποδοσφαιριστές Απόλλων Σμύρνης
Ποδοσφαιριστές Π.Α.Σ. Γιάννινα
Ποδοσφαιριστές ΠΑΟΚ
Ποδοσφαιριστές Α.Ο. Πλατανιά
Ποδοσφαιριστές Γ΄ Εθνικής Ελλάδας
Ποδοσφαιριστές Σούπερ Λιγκ Ελλάδας
Ποδοσφαιριστές ΟΦΗ
Μολιάνο Βένετο

Το Μολιάνο Βένετο (ιταλικά: Mogliano Veneto, βενετικά: Mogian /mo'ʤan/ - Μοντζάν) είναι κωμόπολη στην περιοχή του Βένετο της επαρχίας Τρεβίζο στην βόρεια Ιταλία, ανάμεσα στις πόλεις της Βενετίας και του Τρεβίζο.

Πολιτισμός
Το Μολιάνο είναι γνωστό για τις μεσαιωνικού τύπου εορταστικές εκδηλώσεις του οι οποίες λαμβάνουν χώρα τον Σεπτέμβριο κάθε έτους, καθώς και για το Χριστουγεννιάτικο παζάρι του από τις 1 έως τις 10 Δεκεμβρίου με τους εμπόρους να έρχονται από όλη την Ιταλία.

Μεταφορές
Η πόλη διαιρείται σε 2 τμήματα από τον αυτοκινητόδρομο που συνδέει την Βενετία με το Τρεβίζο. Υπάρχει επίσης και σιδηροδρομικός σταθμός ο οποίος αποτελεί τμήμα της διαδρομής Βενετίας-Ούντινε, ενώ εκτελούνται και δρομολόγια αμαξοστοιχιών προς τη Βενετία, Τρεβίζο, Ούντινε και Τεργέστη.

Αθλητισμός
Υπάρχει γήπεδο ποδοσφαίρου χωρητικότητας 2.300 θεατών, και η τοπική ομάδα είναι η Union Pro Mogliano-Preganziol A.S.D. η οποία κατά την περίοδο 2013-2014 αγωνιζόταν στην κατηγορία Serie D. Η ομάδα ιδρύθηκε το 2012 από την ένωση των παλαιοτέρων A.S.D. Pro Mogliano Calcio (ιδρύσεως 1928) και ASD Union Preganziol (ιδρύσεως 1962).

Διάσημοι κάτοικοι 
 Τζοβάνι Μπατίστα Πιρανέζι (1720 - 1778), χαράκτης του 18ου αιώνα

Αδερφοποιημένες πόλεις 
 Ρικάντι, Ιταλία
 Μολιάνο, Ιταλία
 Μόσταρ, Βοσνία-Ερζεγοβίνη

Φωτογραφίες

Παραπομπές 

Πόλεις του Βένετο
Άγιος Παύλος εκτός των Τειχών

Η Παπική Βασιλική του Αγίου Παύλου εκτός των Τειχών (Basilica di San Paolo fuori le mura) είναι μια από τις τέσσερις αρχαίες μεγάλες ή παπικές βασιλικές -οι άλλες τρεις είναι του Αγίου Ιωάννη Λατερανού, της Σάντα Μαρία Ματζιόρε και του Αγίου Πέτρου. Η βασιλική ιδρύθηκε από το Ρωμαίο Αυτοκράτορα Κωνσταντίνο Α΄ πάνω στο σημείο ταφής του Αγίου Παύλου, όπου λέγεται ότι μετά την εκτέλεση του Αποστόλου οι πιστοί του ανήγειραν ένα μνημείο. Αυτό το πρώτο οικοδόμημα επεκτάθηκε επί Βαλεντινιανού Α΄ περί το 370. Το 386 ο Αυτοκράτορας Θεοδόσιος Α΄ ξεκίνησε  την κατασκευή μιας πολύ μεγαλύτερης και ωραιότερης βασιλικής, έργο που περιλαμβανομένων των ψηφιδωτών δεν αποπερατώθηκε παρά επί Πάπα Λέοντος Α΄ (440–461). Καθώς βρισκόταν έξω από τα Αυρηλιανά Τείχη, η βασιλική έπαθε ζημιές τον 9ο αιώνα από εισβολές Σαρακηνών. Στη συνέχεια ο Πάπας Ιωάννης Η΄ (872–882) οχύρωσε τη βασιλική, το μοναστήρι που είχε στο μεταξύ ιδρυθεί και τις κατοικίες των χωρικών, δημιουργώντας την συνοικία Giovannipoli (Ιωαννούπολη) που επέζησε μέχρι το 1348, οπότε ένας σεισμός την κατέστρεψε ολοκληρωτικά. Το 1823 μια πυρκαγιά, που ξεκίνησε από αμέλεια ενός εργάτη που επισκεύαζε το μολύβδινο θόλο είχε ως αποτέλεσμα τη σχεδόν πλήρη καταστροφή της βασιλικής, της μόνης από όλες τις εκκλησίες της Ρώμης, που είχε διατηρήσει τον αρχικό της χαρακτήρα για 1435 χρόνια. Ξανάνοιξε το 1840 και ξαναλειτούργησε το 1855. Η αποπεράτωση των εργασιών ανακατασκευής κράτησε όμως περισσότερο, με τη συμβολή πολλών χωρών. Ο Αντιβασιλιάς της Αιγύπτου έστειλε αλαβάστρινους κίονες, ο Αυτοκράτορας της Ρωσίας τους πολύτιμους μαλαχίτες και λάπις λάζουλι. Οι εργασίες στην κύρια πρόσοψη αποπερατώθηκαν από την Ιταλική Κυβέρνηση που ανακήρυξε την εκκλησία εθνικό μνημείο.

Χριστιανικοί ναοί στη Ρώμη